b"\n_START_ARTICLE_\nL'\xc3\x8ele-Rousse\n_START_SECTION_\nGeografija\n_START_PARAGRAPH_\nKraj le\xc5\xbei v na severozahodni obali otoka Korzike 68\xc2\xa0km jugozahodno od sredi\xc5\xa1\xc4\x8da Bastie. Celinskemu delu ob\xc4\x8dine pripada tudi manj\xc5\xa1i arhipelag \xc5\xa1tirih otokov: \xc3\x8ele de la Pietra, Isula di u Brocciu, Isula Piana in \xc3\xaelot de Broccettu.\n_START_SECTION_\nUprava\n_START_PARAGRAPH_\nL'\xc3\x8ele-Rousse je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Corbara, Monticello, Pigna, Sant'Antonino in Santa-Reparata-di-Balagna s 5.743 prebivalci._NEWLINE_Kanton L'\xc3\x8ele-Rousse je sestavni del okro\xc5\xbeja Calvi.\n_START_SECTION_\nZgodovina\n_START_PARAGRAPH_\nOzemlje ob\xc4\x8dine je bilo naseljeno \xc5\xbee v starih \xc4\x8dasih od 3 do 5 tiso\xc4\x8d let pred na\xc5\xa1im \xc5\xa1tetjem. Tod je \xc5\xbee leta 1000 pred na\xc5\xa1im \xc5\xa1tetjem stala cveto\xc4\x8da trgovska naselbina Agilla, odvisna od feni\xc4\x8danskega Tira, uni\xc4\x8dena med napadom starogr\xc5\xa1ke flote iz sosednjega Calarisa (Galeria). Ozemlje je pod imenom Rubico Rocega do 4. stoletja pre\xc5\xa1lo pod Rimsko upravo._NEWLINE_Sedanje naselje je bilo osnovano sredi 18. stoletja. V 17. stoletju so trgovci iz bli\xc5\xbenje Santa Reparate tod osnovali trgovine in preko njih trgovali z ozemlji sosednjih obalnih krajev vse do rta Cap Corse. Okoli leta 1758 se je korzi\xc5\xa1ki domoljub Pasquale Paoli odlo\xc4\x8dil na obali zgraditi pristani\xc5\xa1\xc4\x8de, s katerim bi pretrgal vezi med Genovo in bli\xc5\xbenjim Calvijem. Pokrajinsko vlado s sede\xc5\xbeem v Algajoli je pregovoril, da mu je odobrila zgraditi poleg pristani\xc5\xa1\xc4\x8da utrdbo, ki bi ga za\xc5\xa1\xc4\x8ditila; iz te odlo\xc4\x8ditve se je razvil L'\xc3\x8ele-Rousse, imenovan po bli\xc5\xbenjih oto\xc4\x8dkih, zgrajenih iz rde\xc4\x8dega porfirja. Sama ob\xc4\x8dina je nastala leta 1825 iz dela ozemlja ob\xc4\x8dine Santa-Reparata-di-Balagna."